TPIPP เตรียมขายไฟให้กฟผ. 90 เมกะวัตต์ 5 เม.ย.นี้!
TPIPP เดินเครื่อง COD โรงไฟฟ้าเชื้อเพลิงขยะ 70 MW ฉลุย ดันกำลังการผลิตเพิ่มเป็น 100 MW พร้อมเตรียมขายไฟให้กฟผ. ภายใต้สัญญาซื้อขายไฟฟ้า 90 MW ตั้งแต่ 5 เม.ย.61 เป็นต้นไป
30 มี.ค. 2561

บริษัท ทีพีไอ โพลีน เพาเวอร์ จำกัด (มหาชน) หรือ TPIPP เปิดเผยว่า บริษัทได้กำหนดวันเริ่มต้นซื้อขายไฟฟ้าเชิงพาณิชย์ (COD) สำหรับโรงไฟฟ้าเชื้อเพลิงขยะ 70 เมกะวัตต์ (MW) หรือ TG6 เพื่อนำมารวมกับไฟฟ้าที่ผลิตได้จากโรงไฟฟ้าพลังความร้อนทิ้ง 30 เมกะวัตต์ (TG4) รวม 100 เมกะวัตต์ เพื่อจำหน่ายไฟฟ้าให้แก่การไฟฟ้าฝ่ายผลิตแห่งประเทศไทย (กฟผ.) ภายใต้สัญญาซื้อขายไฟฟ้า 90 เมกะวัตต์ ประเภท Non-Firm ในวันที่ 5 เม.ย.61
ทั้งนี้ ภายใต้สัญญาซื้อขายไฟฟ้า 90 เมกะวัตต์ดังกล่าว บริษัทจะได้รับส่วนเพิ่มราคารับซื้อไฟฟ้า (Adder) ในอัตรา 3.50 บาท/หน่วย เพิ่มเติมจากค่าพลังงานไฟฟ้าพื้นฐาน (Base Tariff) เป็นระยะเวลา 7 ปี นับจากวันเริ่มต้นซื้อขายไฟฟ้าเชิงพาณิชย์ในวันที่ 5 เม.ย.